Santa Agnes

Santa Agnes (291–304, dipèngeti saben tanggal 21 Januari) iku sawijining santa lan martir kenya saka Gréja Katulik Roma lan Gréja-Gréja Katulik Wétan. Panjenengané uga diakoni déning Gréja Inggris lan Komuni Anglikan sarta déning Ortodoksi Wétan. Panjenengané iku salah siji saka pitu wanita, saliyané Santa Kenya Maria, sing dipèngeti kanthi disebutaké jenengé sajeroning Kanon Misa. Panjenengané iku Santa Pelindhung kamurnèn, para tukang kebon, bocah-bocah gadis, para pasangan sing wis tunangan, para kurban ruda peksa, lan para kenya.

Panjenengané uga ditepungi minangka Santa Agnes saka Roma lan Santa Ines. Tanggal pèngetané ya iku 21 Januari. Sadurungé, panjenengané uga dipèngeti saben tanggal 28 Januari. Tanggal pèngetan Santa Agnes sing keloro iki dibusak sajeroning réformasi Kalèndher Gréja sawisé Konsili Vatikan II. Minangka pangurmatan marang Santa Agnes, atusan gedhong Gréja dijenengi miturut jenengé, kalebu loro gedhong Gréja gedhé sing misuwur lan sawijining Katedral Gréja Anglikan ing Kyoto, Jepang. Sajeroning seni, panjenengané dilukisaké bebarengan sawijining cempé amarga jenengé duwé kamèmperan uni karo tembung Latin agnus, sing tegesé "cempé." Jeneng "Agnes" sajatiné asalé saka adjektiva feminin sajeroning Basa Yunani, ya iku hagnē (ἁγνή) sing tegesé "bening, murni, suci." Hrosvit saka Gandersheim nulis sawijining drama ngenani Santa Agnes nalika abad kaping 10.

 Ikonografi 

 Abad Madya 
Santa Agnes dipun-gambaraken minangka prawan enom kanthi rambut dawa, saha ngasta utawi kasarengi domba, pralambang kasucen lan karesikaning prawanipun.   Saliyanipun punika asma Santa Agnes mirip sanget kaliyan tembung Latin agnus ingkang tegese wedhus cilik, saha ugi minangka rujukan dateng Kristus, Agnes Dei utawi Wedhusiun Gusti Allah in Injil Yohanes 1:29-31. 

 Citra Saking Barat 
Nanging citra-citra saking Barat, Santa Agnes biasanipun digambaraken kalih rambut pirang, ing tiga gambar in sisih tengen, saha dawa ngantos pundhak utawi langkung, kados ing gambar kapisan lan kalih. 

Busananipun manut mode nalika dipun-gawe utawa busana antik. Perangan gulu prasaja, nanging wonten korset rinengga lan pudhak kabikak. 

 Uga delengen 
 Sant'Agnese in Agone
 Sant'Agnese fuori le mura

 Réferènsi 

Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. ISBN 0-14-051312-4.
 Woodeene Koenig-Bricker "Praying with the Saints: Making Their Prayers Your Own" Loyola Press, 2001
 Michele Rooney "Literary Lives of the Saints"
 Barbara Calamari and Sandra DiPasqua "Novena: The Power of Prayer" (Penguin Studio, 1999)

 Pranala njaba 

 Agnes dari Roma
 Gereja Kenaikan dan Santa Agnes, Washington, D.C.

Kategori:Lair 291
Kategori:Pati 304
Kategori:Santo lan Santa